**Tema: Giriş.** **Gurluşyk maşynlary we enjamlary hakynda düşünjeler.**

**Meýilnama.**

1. Hormatly Prezidentimiz Gurbanguly Berdimuhamedowyň maşyn gurluşygyny ösdürmekde öňde goýan maksatlary.

2. Gurluşyk maşynlary we enjamlary hakynda düşünjeler.

3. Gurluşyk maşynlary.

Türkmenistanyň Prezidenti Hormatly Gurbanguly Berdimuhamedow ,,Ylym-bilim islendik döwletiň ösüşiniň häzirki ýagdaýyny, geljegini kesgitleýän esasy serişdedir’’ diýmek bilen ýurdymyzda ylym-bilimiň geljekde-de ýurdymyzyň syýasatynyň ileri tutulýan ugurlarynyň biri bolup galjakdygyna güwä geçýar.

Türkmenistanda gurulýan ,,Altyn Asyr’’ Türkmen köliniň gurluşygy güýçli depginler bilen dowam etdirilip, suwuň akymyny sazlaýjy desgalar, gatlar, köprüler we beýleki gidrotehniki desgalar hem-de ýaşaýyş toplumlary gurular.

Häzirki wagtda ýurdymyzda bar bolan suw howdanlarynyň göwrümini giňeltmek, täze suw howdanlaryny, dag eteklerinden gelýän sil suwlaryny toplamak bilen ilatly ýerleri, halk hojalyk desgalaryny we ekerançylyk meýdanlaryny suw basmakdan goramak hem-de suw üpjünçiligini gowlandyrmak maksady bilen, kiçi göwrimli täze suw howdanlaryny gurmak, Garagum derýasynyň suw geçirijiligini ýokarlandyrmak göz öňünde tutulýar. Bu işleriň alnyp barylmagy halkyň ýaşaýyş-durmuş derejesiniň ýokarlanmagyna, halk hojalyk desgalarynyň we ekerançylyk meýdanlarynyň suw üpjünçiliginiň gowlandyrmaga ýardam berer. Şol işleri ýerine ýetirmek dürli gurluşyk maşynlar we enjamlar bolmadyk ýagdaýynda mümkin däldir.

Amerikanyň Birleşen Ştatlarynyň, Ýaponiýanyň, Belarus Respublikasynyň, Russiýa Federasiýasynyň, Turkiýanyň, Günorta Koreýa Respublikasynyň we beýleki ýurtlaryň öňdebaryjy kompaniýalarynyň öndüren häzirki zaman tehnikalarynyň we enjamlarynyň müňlerçesiniň yzygiderli ýurdymyza getirilmegi gurluşyk işleriniň yokary hilli we öz wagtynda ýerine ýetirilmegine uly ýardam berýar. ,,Gurluşyk maşynlary we enjamlary’’ kitaby diňe ,,Melioratiw işlerini mehanizirlemek’’ hünärinde okaýan geljekki inžener mehaniklere däl-de eýsem beýleki dürli ugurly guruşyk hünärlerinde okaýan talyplar, hünärmenler üçin hem niýetlenendir.

Gollanmanyň başynda gurluşyk maşynlarynyň we enjamlarynyň toparlara bölünişi barada gürrüň edilýär. Gollanmanyň soňky bölümlerinde gurluşyk işlerinde ulanylýan buldozerlaryň, ekskawatorlaryň, greýderleriň, skreperleriň, ýer dykyzlandyryjylaryň, turba goýujylaryň, göteriji-daşaýjy maşynlaryň, ýükleýji-düşiriji maşynlaryň, ulag maşynlarynyň we traktorlaryň,direg(suwaý) goýujy maşynlaryň nazary, tehniki we ulanyş öndirijilikleriniň kesgitleniş usullary görkezilýär. Ol tehnikalaryň ýöreýiş böleklerine, ekskowator- kran okuny galdyranda oňa täsir edýän güýçleri hasaplamak usullary görkezilýär. Gollanmada ondan başga-da magdan däl materiallary maýda böleklere bölýän maşynlar we enjamlar, olaryň görnişleri, hili kesgitleýän maşynlar, üweýji maşynlar we olaryň görnişleri, beton-ergin garyjy, gurluşyk materiallaryny garyjy we böliji maşynlar, el bilen işledilýän gurluşyk maşynlarynyň dürli görnişleri ,olaryň işleýşi barada hem kitapda giňişleýin gürrüň edilýär. Gollanmada ondan başga-da gury usul bilen sementi taýýarlamagyň tilsimat shemasy görkezilendir. Gollanma ýazylanda bu ugurdan edebiýatlar we awtorlaryň köp ýylyň dowamynda alyp barýan ylmy we okuw tejribeleriniň maglumatlary ulanyldy.